পরিচ্ছন্নতা শুরু হোক আমার থেকে এই স্লোগানে ২০১৬ সালের ২ জুন যাত্রা করেছিল ঢাকা ক্লিন, যা পরবর্তী সময়ে সারা দেশ ব্যাপী কাজের লক্ষ্যে বিডি ক্লিন নামকরন হয়। ঢাকা/গোপালগঞ্জ/বরিশাল/ময়মনসিংহ সহ অনান্য জেলার মত বিডি ক্লিন – টাঙ্গাইল জেলার কার্যক্রম শুরু হয়। একঝাক তরুন/তরুনী এখন স্বপ্ন দেখছে একটি পরিচ্ছন্ন টাঙ্গাইল শহর/জেলা হিসাবে গড়ে তোলার। বিডি ক্লিন – টাঙ্গাইলের ধারাবাহিক কার্যক্রমের মধ্যে মেজর জেনারেল মাহমুদুল হাসান কলেজে পরিচ্ছন্নতার বার্তা পৌছে দিতে বিডি ক্লিন – টাঙ্গাইল থেকে একটি ক্যাম্পেইন আয়োজন করে।সকাল ১০ঃ৩০ মিনিটে অদ্য কলেজের অধ্যক্ষ জনাব মোঃ আব্দুর রহমান সকল ছাত্র/ছাত্রীদের নিয়ে পরিচ্ছন্নতা উপর শপথ পাঠ করান। এ সময় আরো উপস্থিত ছিলেন ব্যারিস্টার সারওয়ার জাহান শামীম/ উপাধাক্ষ্য জনাব মোহাম্মদ আমিনুল ইসলাম/ সাবেক ভারপ্রাপ্ত অধ্যক্ষ তরুন ইউসুফ/ অধ্যাপক মাসুদুর রহমান তুহিন/আসাজো টাঙ্গাইল জেলার সভাপতি এস এম জালাল উদ্দিন (শাহীন চাকলাদার) ও টাঙ্গাইল পৌরসভা ইন্সট্রাক্টর মোঃ আনিসুর রহামান। এ ছাড়াও বিডি ক্লিন – টাঙ্গাইলের জেলা সমন্বয়ক মোঃ আতিক উল্লাহ, সদ্যস মাসুদ পারভেজ, কলেজের শিক্ষক এবং ছাত্র/ছাত্রীরা। কলেজের অধ্যক্ষ জনাব মোঃ আব্দুর রহমান বলেন বিডি ক্লিন টাঙ্গাইলের পাশাপাশি কলেজের মার্কেটের চারপাশ, পরিস্কার পরিচ্ছন্ন রাখতে কলেজের ছাত্র/ছাত্রীরা এবং শিক্ষকরা সব সময় পাশে থাকবেন।